Sangeren fra Lyttelton gir oss ei med alt
25-åringen fra New Zealand har en flott stemme. 
Hva han skal bruke den til, har han ikke helt bestemt seg for. 

Marlon Williams har et imponerende vokalspenn, og han spenner vidt også i repertoaret. 
Solodebuten er av den typen der man vil ha vidt forskjellige meninger om hva som beste kutt.Noen vil elske den kjappe bluegrass-åpningen "Hello miss lonesome". 
Andre vil sverge til countryrockende "After all", før noen finner yndlingssangen i mørke "Dark child" med innslag av støyrock. 

Selv stopper jeg opp ved "I'm lost without you" og følelsen av en ny Scott Walker eller Roy Orbison. 
Det er heller ikke vanskelig å like viseklimprende "Lonely side of her" eller de majestetisk vakre kuttene "Silent passage" og "Everyone's got something to say". 

Men for all del, hør platen og gjør deg opp din egen mening. 

Beste spor: 
""I'm lost without you", "Lonely side of her", "Silent passage", "Everyone's got something to say". 
